અલકાએ જમણા હાથની હથેળી આડી કરીને ગરદન પર મૂકીને સોગન ખાધા. 'બાય ગોડ, એક અક્ષર પણ નથી કહ્યો.' છોભીલી પડેલી ભાવિકાએ એણે સમજાવ્યું. 'ભાસ્કરભાઈ મોઢું ખોલે એવા નથી એટલે તારાથી કહેવાઇ ગયું તો પણ કશો વાંધો નહીં. બધાને ચેતવણી આપવા માટે સ્વામીજીએ તો બધાની વચ્ચે જ કહ્યું હતુંને? એમણે ક્યાં કોઇની મનાઇ કરી હતી? પપ્પાજી આવામાં માનતા નથી એટલે એમણે ના પાડેલી. તેં કહી દીધું તો કશો વાંધો નહીં. ખોટી ચિંતા નહીં કરવાની.'